CELEX: 22012D0043
Language: mt
Date: 2012-03-30 00:00:00
Title: Deċiżjoni tal-Kumitat Konġunt taż-ŻEE Nru 43/2012 tat- 30 ta’ Marzu 2012 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

2.8.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/22
               
            DEĊIŻJONI TAL-KUMITAT KONĠUNT TAŻ-ŻEE
      Nru 43/2012
      tat-30 ta’ Marzu 2012
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 8/2012 tal-10 ta’ Frar 2012 (1).
               
            
                  (2)
               
               
                  Id-Direttiva 2011/72/UE tal-Parlament Ewropew u tal-Kunsill tal-14 ta’ Settembru 2011 li temenda d-Direttiva 2000/25/KE fir-rigward tad-dispożizzjonijiet għat-tratturi mqiegħda fis-suq skont l-iskema ta’ flessibbiltà (2) kif korretta mill-ĠU L 254, 30.9.2011, p. 22, għandha tiġi inkorporata fil-Ftehim.
               
            
                  (3)
               
               
                  Id-Direttiva 2011/87/UE tal-Parlament Ewropew u tal-Kunsill tas-16 ta’ Novembru 2011 li temenda d-Direttiva 2000/25/KE għal dak li jirrigwarda l-applikazzjoni tal-istadji tal-emissjonijiet għal tratturi b’karreġġjata dejqa (3) għandha tiġi inkorporata fil-Ftehim,
               
            ADOTTA DIN ID-DEĊIŻJONI:
      Artikolu 1
      L-inċiżi li ġejjin għandhom jiżdied mal-punt 29 (id-Direttiva 2000/25/KE tal-Parlament Ewropew u tal-Kunsill) tal-Kapitolu II tal-Anness I mal-Ftehim:
      
                  “—
               
               
                  
                     32011 L 0072: Id-Direttiva 2011/72/KE tal-Parlament Ewropew u l-Kunsill tal-14 ta’ Settembru 2011 (ĠU L 246, 23.9.2011, p. 1), kif korretta bil-ĠU L 254, 30.9.2011, p. 22,
               
            
                  —
               
               
                  
                     32011 L 0087: Id-Direttiva 2011/87/UE tal-Parlament Ewropew u tal-Kunsill tas-16 ta’ Novembru 2011 (ĠU L 301, 18.11.2011, p. 1).”.
               
            Artikolu 2
      It-testi tad-Direttivi 2011/72/UE, kif korretti bil-ĠU L 254, 30.9.2001, p. 22, u 2011/87/UE fil-lingwa Islandiża u dik Norveġiża, li għandhom ikunu ippublikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Mejju 2012, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-30 ta’ Marzu 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 161, 21.6.2012, p. 14.
      
         (2)  ĠU L 246, 23.9.2011, p. 1.
      
         (3)  ĠU L 301, 18.11.2011, p. 1.
      
         (*)  L-ebda rekwiżiti kostituzzjonali ma huma indikati.